ब हुन उस कमांडो दी मां गित्तै एह् गाथां इक छलावा बनियै रेई गेइयां न। कीर्ति चक्र थमां थ्होई बिंद हारी कीर्ति कदूं दी ओझल होई चुकी दी ऐ ते आतंकवादियें कन्नै लड़ीयै प्राणें दी आहुति देने आह्‌ले कमांडो दी माऊ दे कोल हुन सुनाने गित्तै उनें उपेक्षाएं दे किस्से बचे दे न जिंदा सामना उनेंगी इस सम्मान दा प्रशस्ति पत्र तक्कर पाने दी असफल कोशश दे दरान करना पेआ। श्रीमती सुरेशी देवी दे कन्नें इच ओह् शब्द अज्ज बी ताजा न। एनएसजी दे इस जांबाज कमांडो ने अपनी जान दी परवाह् नेई करदे होई अक्षरधाम इच आतंकवादियें दा डटियै मकाबला कीता। कमांडो सुरजन सिंह भंडारी गी चार गोलियां लग्गियां। उंदे सिरै इच बी इक गोली लग्गी ब ओह् आतंकवादियें कन्नै लड़दे रेह्। कमांडो सुरजन ने अदम्य साहस दा परिचे दित्ता ते देशै गित्तै सर्वोच्च बलिदान कीता।